არსენ პავლოვი
არსენ პავლოვი, ასევე ცნობილია როგორც მოტოროლა (რუს. Арсений Сергеевич Павлов; დ. 2 თებერვალი, 1983, უხტა, სსრკ — გ. 16 ოქტომბერი, 2016, დონეცკი) — უკრაინის აღმოსავლეთ ნაწილში განვითარებული სამხედრო კონფლიქტის მონაწილე, რომელიც იბრძოდა არაღიარებული დონეცკის სახალხო რესპუბლიკის მხარეზე. ცნობილია გახდა მას შემდეგ, რაც გამოჩნდა სლავიანსკის ბრძოლის პირდაპირ ტრანსლიაციაში. იყო პირველი, ვინც პირველად ოფიციალურად დაქორწინდა დსრ-ში. 2015 წლის აპრილში, გაზეთმა „Kyiv Post“-მა გაავრცელა ჩანაწერი, რომელშიც პავლოვი განიხილავდა 15 უკრაინელი სამხედრო ტყვის მკვლელობას. ის და მისი ბატალიონი ბევრმა არასამთავრობო ორგანიზაციამ დაადანაშაულა ტყვეების დახვრეტაში და წამებაში. 2016 წლის 16 ოქტომბერს, „მოტოროლა“ საკუთარი საცხოვრებელი კორპუსის ლიფტში თვითნაკეთი ასაფეთქებელი მოწყობილობით ააფეთქეს. სეპარატისტული დონეცკის სახალხო რესპუბლიკის წარმომადგენლების განცხადებით, აფეთქება დისტანციურად განხორციელდა უკრაინელთა მხარის მიერ.